b'\n_START_ARTICLE_\nSkotfoss Bruk\n_START_PARAGRAPH_\nSkotfoss Bruk p\xc3\xa5 Skotfoss ble etablert av Union Co. i 1891 ved Skotfossen ved Skienselvas utl\xc3\xb8p fra Norsj\xc3\xb8. Produksjonen startet fra 1893; og fabrikken var noen \xc3\xa5r Nord-Europas st\xc3\xb8rste papirfabrikk. Anlegget og fabrikken trakk til seg et stort antall arbeidere, i stor grad fra Telemark, men det kom ogs\xc3\xa5 mange fra Sverige. Tettstedet Skotfoss vokste fram rundt fabrikken. Fabrikken hadde sammenhengende virksomhet i n\xc3\xa6r hundre \xc3\xa5r, fram til den endelige avviklingen i 1986/1987.'